సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ధోనీ మాస్టర్‌మైండ్.. జార్ఖండ్ విజయం
ఎంతటి క్లిష్ట పరిస్థితుల్లోనైనా.. ప్రశాంతంగా ఆలోచిస్తూ నిర్ణయాలు తీసుకునే మహేంద్ర సింగ్ ధోనీ
TNN | Updated:
Mar 1, 2017, 05:05PM IST
​ ఎంతటి క్లిష్ట పరిస్థితుల్లోనైనా.. ప్రశాంతంగా ఆలోచిస్తూ నిర్ణయాలు తీసుకునే మహేంద్ర సింగ్ ధోనీ తనెందుకు ప్రత్యేకమో ఫ్రూవ్ చేసుకున్నాడు. విజయ్ హజారే ట్రోఫీలో జార్ఖండ్ జట్టుకు తనదైన శైలిలో విజయాన్ని అందించాడు. జార్ఖండ్, సౌరాష్ట్ర మధ్య జరిగిన మ్యాచ్&zwnj;లో టాస్ గెలిచిన సౌరాష్ట్ర కెప్టెన్ జయదేవ్ సాహా ఫీల్డింగ్ ఎంచుకున్నాడు. శౌర్య సనందియా 5 వికెట్లు, కుశాంగ్ పటేల్ 4 వికెట్లతో రాణించడంతో... జార్ఖండ్ జట్టు 125 పరుగులకే ఆలౌట్ అయ్యింది. 92 పరుగులకే ఆరు వికెట్లు కోల్పోయిన జార్ఖండ్&zwnj;ను ధోనీ (23), కిషన్ (53) ఆదుకున్నారు. మహీ జట్టు ఇంత తక్కువ స్కోరు చేయడంతో సౌరాష్ట్ర కెప్టెన్ ఖుషీగా ఫీలయ్యాడు. మ్యాచ్ తమదే అని ఆ జట్టు ఆటగాళ్లు భావించారు.
కానీ మహేంద్ర సింగ్ ధోనీ మరోసారి తనలోని అసలైన కెప్టెన్&zwnj;ను బయటకు తీసుకొచ్చాడు. తన ఓపెనింగ్ బౌలర్లతో అటాకింగ్ బౌలింగ్ చేయించాడు. వరుణ్ ఆరోన్, రాహుల్ శుక్లా విజృభించడంతో.. సౌరాష్ట్ర జట్టు 18 ఓవర్లలో 60 పరుగులు చేసి ఆరు వికెట్లు కోల్పోయింది. ధోనీ సలహాలతో చెలరేగిపోయిన జార్ఖండ్ బౌలర్లు 85 పరుగులకే కుప్పకూలింది. ధోనీసేన 40 పరుగుల తేడాతో విజయం సాధించింది. ప్రపంచంలోని అత్యుత్తమ కెప్టెన్లలో ఒకడినని ధోనీ మరోసారి ఫ్రూవ్ చేసుకున్నాడు.